**Jessica Marie Alba** (Pomona, 28. 4. 1981.) je američka glumica.

Najpoznatije su joj uloge u TV seriji "Tamni anđeo" (*Dark Angel*) Jamesa Camerona, te filmovima *Sin City* i "Fantastična četvorka".

Budući da se njena obitelj nekoliko puta selila, još se u djetinjstvu navikla na promjene. Već u petoj godini željela je postati glumica, a s nepunih 12 počela je uzimati satove glume. Uskoro je pronašla agenta i dobila ulogu u filmu Camp Nowhere. Iako je trebala tumačiti sporedni lik, kad je djevojka za glavnu ulogu odustala, Jessica je uskočila na njeno mjesto. Zaredale su uloge u brojnim serijama, filmovima i reklamama, a njeno se lijepo lice smiješi na stranica stotinu časopisa diljem svijeta.

Biografija
----------

### Djetinjstvo i obitelj

Jessica Alba je rođena u Pomoni u Kaliforniji, u obitelji Catherine i Marka Albe. Albini roditelji su stupili u brak u tinejdžerskim godinama. Budući da se njena obitelj nekoliko puta selila, još se u djetinjstvu navikla na promjene. Već u petoj godini željela je postati glumica, a s nepunih 12 počela je uzimati satove glume. Njezin je brat Joshua Alba također glumac.

### Filmska i televizijska karijera

Uskoro je pronašla agenta i 1994. godine dobila ulogu u filmu *Camp Nowhere*. Iako je trebala tumačiti sporedni lik, kad je djevojka koja je trebala tumačiti glavnu ulogu odustala, Jessica je uskočila na njeno mjesto.

Alba se pojavila i u dvije nacionalne TV reklame za Nintendo i J.C. Penney kao dijete; kasnije je nastupala i u nekoliko nezavisnih filmova. Godine 1994. dobiva ulogu u Nickelodeonovoj dječjoj seriji "Tajni svijet Alex Mack". Nakon te uloge, nastupala je u prve dvije sezone TV serije "Flipper" o istoimenom dupinu.

Godine 1998. pojavljuje se kao Melissa Hauer u prvoj sezoni kriminalističke serije "Brooklyn South", a potom su uslijedile uloge u serijama "Beverly Hills" i "The Love Boat: The Next Wave". Nakon što je maturirala, Alba pohađa satove glume kod glumca Williama H. Macyja i njegove supruge, također glumice Felicity Huffman.

Prvu veću filmsku ulogu Alba dobiva u tinejdžerskoj komediji *Nikad se nisam poljubila*, te kasnije u hororu *Idle Hands*. No, zasigurno je najslavnija po ulozi Max Guevare, genetičke super ratnice, u seriji "Anđeo tame" *(Dark Angel)*. Serija se emitirala dvije sezone. Od ostalih uloga, Jessica je u filmskom svijetu poznata i po filmovima "Fantastična četvorka" i "Sin City".

### Privatni život

Tijekom snimanja serije "Anđeo tame", Alba je započela četverogodišnju romansu s kolegom iz serije, Michaelom Weatherlyjem. Premda ju je Weatherly zaprosio na njen 20-i rođendan, prekinuli su nakon 4 godine hodanja.

Godine 2004. na snimanju filma *Fantastična četvorka* upoznaje producenta Casha Warrena (sina glumca Michaela Warrena). Nakon četiri godinje hodanja, u svibnju 2008. stupaju u brak, a nakon samo dva mjeseca dobivaju kćer Honor Marie.

Alba je visoka 169 cm (5' 6½"). Obožava kuhati, posebno enchilade i tortille, te voli Harley Davidson motore i golf, a dobra je prijateljica s Evom Longorijom Parker, Evom Mendes i Kate Hudson. Imala je problema s astmom i anoreksijom. Premda je meksičkog podrijetla, ne govori španjolski.

Visoko je plasirana u većini neslužbenih anketa najljepših i najpoželjnijih žena. Godine 2009. časopis FHM svrstao ju je na 3. mjesto svojeg tradicionalnog izbora najseksi žena svijeta.

Filmografija
------------

### Filmske uloge

* *Stretch* (2014)
* *Some Kind of Beautiful* (2014)
* *Dan zaljubljenih* kao sunco Clarkson (2010.)
* *Sin City 2* kao Nancy Callahan (2010.) - *pretprodukcija*
* *The Killer Inside Me* kao Joyce Lakeland (2010.)
* *An Invisible Sign of My Own* kao Mona Gray (2010.) - *postprodukcija*
* *Ljubavni guru* *(The Love Guru)* kao Jane Bullard (2008.)
* *Oko* *(The Eye)* kao Sydney Wells (2008.)
* *Budan* *(Awake)* kao Sam Lockwood (2007.)
* *Bill* kao Lucy (2007.)
* *Sretno Chuck* *(Good Luck Chuck)* kao Cam Wexler (2007.)
* *Fantastična četvorka: Dolazak srebrnog letača* *(4: Rise of the Silver Surfer)* kao Sue Storm (2007.)
* *The Ten* kao Liz Anne Blazer (2007.)
* *Opasno plavetnilo* *(Into the Blue)* kao Sam (2005.)
* *Fantastična četvorka* *(Fantastic Four)* kao Sue Storm (2005.)
* *Sin City* kao Nancy Callahan (2005.)
* *Honey* kao Honey Daniels (2003.)
* *Rječnik u krevetu* *(The Sleeping Dictionary)* kao Selima (2003.)
* *Paranoid* kao Chloe (2000.)
* *Idle Hands* kao Molly (1999.)
* *Nikad se nisam poljubila* *(Never Been Kissed)* kao Kirsten Liosis (1999.)
* *P.U.N.K.S.* kao Samantha Swoboda (1999.)
* *Venus Rising* kao Eve (1995.)
* *Camp Nowhere* kao Gail (1994.)

### Televizijske uloge

* "U uredu" *(The Office US)* kao Sophie (2009.)
* "Jesam te!" *(Punk'd)* kao Jessica Alba (2003.)
* "Mad TV" kao Jessica Simpson (2003.)
* "Anđeo tame" *(Dark Angel)* kao Max Guevara (2000.-2002.)
* "The Love Boat: The Next Wave" kao Layla (1998.)
* "Beverly Hills, 90210" kao Leanne (1998.)
* "Brooklyn Jug" *(Brooklyn South)* kao Melissa Hauer (1998.)
* "Flipper" kao Maya Graham (1995.-1997.)
* "ABC Afterschool Specials" kao Christy (1996.)
* "Chicago Hope" kao Florie Hernandez (1996.)
* "Tajni svijet Alex Mack" *(The Secret World of Alex Mack)* kao Jessica (1994.)

Nagrade i nominacije
--------------------

* Zahvaljujući svojoj izvedbi u seriji Dark Angel, Jessica je osvojila Nagradu Saturn za najbolju glumicu na televiziji.

Vanjske veze
------------

***Jessica Alba*** na Wikimedijinoj ostavi

* Jessica Alba na KAMO.hr Arhivirano 2016-03-05 na Wayback Machine-u
* Jessica Alba na PORT.rs
* Jessica Alba na sajtu IMDb
* FemmesFatales.com.ar
* Fan site Arhivirano 2007-12-23 na Wayback Machine-u
* Jessica Alba

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 8521661
* LCCN: no99002172
* ISNI: 0000 0001 2095 5558
* GND: 131515705
* SUDOC: 127464328
* BNF: cb14148730h (podaci)
* BIBSYS: 5093318
* MusicBrainz: 712fb565-0956-4467-af8d-e97a0b29151c
* NLA: 42378293
* NDL: 001121522
* NKC: xx0041269
* BNE: XX1701087
* CONOR.SI: 20230499

 |